ফরিদগঞ্জে ৮'শ ৪৪টি ডিপ-টিউবওয়েল স্থাপন হবে কী ? | Priyo Chandpur
Home / শীর্ষ / ফরিদগঞ্জে ৮’শ ৪৪টি ডিপ-টিউবওয়েল স্থাপন হবে কী ?
এস.এম ইকবাল : চাঁদপুরের ফরিদগঞ্জ উপজেলার ১৫টি ইউনিয়নে আর্সেনিক মুক্ত পানি সংগ্রহের জন্য সরকারি ভাবে বরাদ্দ হওয়া মোট ৮’শ ৪৪টি ডিপটিউবওয়েল গত প্রায় দেড় বছরেও স্থাপনা কনতে পারছে না ।
জানা গেছে, সরকারি ভাবে বরাদ্দ হওয়া ডিপটিউবওয়েল ভাগাভাগি নিয়ে দুই পক্ষের মধ্যে টানাটানির কারনে যথাসময়ে ওইসব টিউবওয়েল বসাতে না পেরে সরকারি কর্মকর্তা কর্মচারী ছাড়াও প্রতিটি এলাকার ইউপি চেয়ারম্যান ও মেম্বারগন কার্যত এখন পড়েছে বিপাকে। তবে কবে নাগাদ ওইসব ্িটউবওয়েল স্থাপনের কাজ শেষ হবে তা সুষ্পষ্ট ভাবে কেউ বলতে পারছে না।
জানাযায়, বর্তমান এমপি ও কয়েকজন ইউপি চেয়ারম্যানের সাথে বিভিন্ন ভাবে সমজোতার ভিত্তিতে এ রিপোর্ট লিখা পর্যন্ত ৬টি ইউনিয়নে মোট ১শ ৯৪টি টিউবওয়েল বসানো সম্ভব হয়েছে। ইউনিয়নগুলো হচ্ছে ১নং বালিথুবা (পশ্চিম), ২নং বালিথুবা (পূর্ব) ১৪ নং ফরিদগঞ্জ (দক্ষিন), ১৫ নং রুপসা (উত্তর), ১০ নং গোবিন্দপুর (উত্তর), ও ৬ নং গুপ্টি (পশ্চিম) ইউনিয়নে টিউবওয়েল স্থাপন করা হয়েছে।
এ নিয়ে সাবেক এমপি ড. শামছুল হক ভুঁইয়ার নিজ ইউনিয়ন ১৬নং (দক্ষিন) রুপস ইউপি চেয়ারম্যান ও ইউনিয়ন আওয়ামী লীগের সভাপতি ইসকান্দার আলী ক্ষোভ প্রকাশ করে বলেন, আর্সেনিক ঝুঁকি নিরসন প্রকল্পের অধীনে মন্ত্রনালয় আমার ইউনিয়নের জনসাধারনরে জন্য মোট ৫৬টি ডিপটিউবওয়েল সরকারি ভাবে বরাদ্দ দিয়েছে সরকার।
ফরিদগঞ্জের জনস্বাস্থ্য প্রকৌশলীর সাথে গত প্রায় এক বছর যাবৎ বহুবার যোগাযোগ করেও আমার ইউনিয়নে একটি টিউবওয়েল স্থাপন করা সম্ভব হয়নি। ১২ নং চর দুখিয়া ইউপির চেয়ারম্যান হাছান আবদুল হাই বলেন, আমার ইউনিয়নের জন্য ৪০টি টিউবওয়েল বরাদ্দ পাওয়া গেলেও দু পক্ষের টানাটানির কারনে এখনো কোন স্থান নির্ধারনের তালিকা দিতে পারছি না।
Previous শাহমাহমুদপুর কেতুয়া ইসলামিয়া দাখিল মাদ্রাসার নব গঠিত কমিটির অভিষেক সভা অনুষ্ঠিত
Next কচুয়ায় বাইছারা উচ্চ বিদ্যালয়ে কৃতি শিক্ষার্থী সংবর্ধনা